# PLANINSKO DRUŠTVO DOMŽALE



Kopališka cesta 4, Domžale, Slovenija

p. p. 66, SI–1230 Domžale

info@pdd.si, www.pdd.si

**PROGRAM**

**PLANINSKEGA DRUŠTVA DOMŽALE ZA LETO 2008**

**PREDLOG**

**Avtorji:**

Jani Abe, Jernej Grad, Andrej Pečjak, Jasna Pečjak,

Borut Peršolja, Alojz Pirnat ml. in Luka Skočir

# Odgovorna oseba**:**

# **Borut Peršolja**

predsednik PD Domžale

# **Ulica Simona Jenka 13 a, SI–1230 Domžale**

Telefon: 01 721 57 14

E-naslov: Borut.Persolja@guest.arnes.si

Program bo sprejet na 52. občnem zboru Planinskega društva Domžale (7. 3. 2008),

po predhodni obravnavi v posameznih odsekih in na 8. ter 9. seji upravnega odbora

Planinskega društva Domžale (12. 12. 2007, 16. 1. 2008).

Domžale, 5. januar 2008

**1 PREDSTAVITEV**

ime: **Planinsko društvo Domžale**

naslov: **p. p. 66, SI – 1230 Domžale**

sedež: **Kopališka cesta 4, Domžale, Slovenija**

e-naslov: **info@pdd.si**

spletna stran: **www.pdd.si**

davčna številka: **SI70096864**

matična številka: **5010314**

poslovni račun: **18300-0016704824**

banka: **NLB** **Banka Domžale, d. d., Ljubljanska cesta 62,**

**SI – 1230 Domžale, Slovenija**

Planinsko društvo Domžale je bilo ustanovljeno leta 1948. Včlanjeni smo v Planinsko zvezo Slovenije in Zvezo za šport otrok in mladine Slovenije. Imamo status društva, ki deluje v javnem interesu na področju športa. Za uspešno delo smo prejeli številna priznanja, med drugim Zlato plaketo Občine Domžale (1998), kar trikrat pa tudi Priznanje Mladina in gore (1981, 1983 in 1998).

## **Poslanstvo društva**

Planinsko društvo Domžale je društvo po meri gora. Združujemo članice in člane, ki iščejo lepoto gora, se zavedajo odgovornosti do njih in jim namenjajo zvestobo.

**Področje delovanja**

Delujemo na vseh področjih gorništva, razvijamo številne in različne oblike dejavnosti ter delovanja. Posebno pozornost namenjamo gorniškemu usposabljanju otrok, mladostnikov in mladih ter strokovnih delavcev v športu na področju gorništva. Vso dejavnost prežemajo spoznavanje, doživljanje in varovanje gorske narave.

Glede na športne panoge v Planinskem društvu Domžale izvajamo:

* gorništvo – športna rekreacija,
* gorništvo – alpinizem,
* gorništvo – športno plezanje,
* gorništvo – tekmovalno ledno plezanje in
* gorništvo – planinska orientacija.

Glede na starostne skupine izvajamo šport otrok, mladostnikov in mladih, športno dejavnost študentov, športno rekreacijo odraslih, kakovostni šport in vrhunski šport.

Športna rekreacija je tista svobodno izbrana in igriva gibalna/športna gorniška dejavnost, ki človeka fizično, psihično in socialno bogati in sprošča ter ga od zgodnjega obdobja do pozne starosti vodi skozi veselje, užitek in zadovoljstvo, k celovitemu ravnovesju in zdravju. Športno rekreativna dejavnost odraslih v Planinskem društvu Domžale obsega izlete, pohode, ture, plezalne vzpone v gorah in v plezališčih, turne smuke, večdnevna bivanja v gorah (tabori) in plezališčih. Prevladuje neorganizirana športna rekreacija na ravni posameznika.

V kakovostni šport uvrščamo športne dejavnosti, ki so usmerjene v tekmovanja in vzpone, ki po kategorizaciji Olimpijskega komiteja Slovenije – Združenja športnih zvez lahko športniku prinesejo enega izmed vrhunskih razredov. V alpinizmu se poleg vzponov doma in v tujini ter odprav sem uvršča tudi tekmovalno ledno plezanje (Slovenski pokal v lednem plezanju). Športno plezanje obsega tekmovalne dosežke na državnem prvenstvu ali vzpone v naravnih plezališčih, v planinski orientaciji pa vključuje Slovensko planinsko orientacijsko tekmovanje.

Športniki s svojimi vrhunskimi dosežki predstavljajo temelj vrhunskega športa in predstavljajo slovenski šport v svetu. Odbor za vrhunski šport Olimpijskega komiteja Slovenije – Združenja športnih zvez trikrat letno objavi seznam športnikov, ki so si na podlagi doseženih rezultatov pridobili status kategoriziranega športnika Republike Slovenije svetovnega, mednarodnega, perspektivnega, državnega ali mladinskega razreda. Programi vrhunskih športnikov, ki so kategorizirani na podlagi potrjenih pravil za kategorizacijo s strani Komisije za alpinizem Planinske zveze Slovenije ali Komisije za športno plezanje Planinske zveze Slovenije, se vrednotijo tako na državni kot občinski ravni.

**Civilna družba in prostovoljno delo**

V Planinskem društvu Domžale delujejo:

* alpinistični odsek,
* gospodarski odsek,
* mladinski odsek,
* markacijski odsek,
* športno plezalni odsek in
* vodniški odsek.

Na ravni upravnega odbora deluje koordinator programa varstva gorske narave.

Zavedamo se pomena delovanja civilne družbe in si prizadevamo za dobrobit skupnosti v celoti. Prostovoljno delo svojega članstva razvijamo na vseh ravneh in v vseh oblikah dejavnosti Planinskega društva Domžale.

Preglednica 1: ***Program akcij upravnega odbora***.

|  |  |  |
| --- | --- | --- |
| datum  | Vsebina | kraj in ura |
| 7. 3. | 52. občni zbor | Dom športnih organizacij Domžale ob 18. uri |
| 9. 5. | podelitev priznanj Planinske zveze Slovenije | Domžalski dom v Domžalah ob 19. uri |
| 31. 8. | 16. tradicionalno srečanje članov in članic Planinskega društva Domžale | Domžalski dom na Mali planini ob 11. uri |
| 4.–16. 11. | Razstava ob 60 letnici Planinskega društva Domžale | Knjižnica Domžale |
| 16. 11. | Slovesnost ob 60. letnici Planinskega društva Domžale | Kulturni dom Franca Bernika ob 18. uri |

**Članstvo**

Preglednica 2: ***Število članstva***.

|  |  |  |  |  |  |
| --- | --- | --- | --- | --- | --- |
|   | A | B | S+Š | P+O | skupaj |
| 2003 | 1 | 231 | 62 | 128 | 422 |
| 2004 | 0 | 219 | 46 | 165 | 430 |
| 2005 | 0 | 219 | 44 | 162 | 425 |
| 2006 | 0 | 210 | 50 | 152 | 412 |
| 2007 | 1 | 229 | 48 | 170 | 448 |



**Članarina za leto 2008**

Člani Planinskega društva Domžale imajo možnost izbirati med naslednjimi vrstami članarine:

**A članarina** (46 €) in **B članarina** (18 €) sta namenjeni odraslim. **B1 članarina** (11 €) je namenjena članom nad 65. letom.

**Š članarina** (11 €) je namenjena študentom do 26. leta starosti (aktivni status dokazujejo z veljavno študentsko izkaznico) in mladim, ki so brez lastnih dohodkov. **S članarina** (11 €) je namenjena srednješolcem. **O članarina** (4 €) je namenjena osnovnošolcem, **P članarina** (4 €) pa predšolskim otrokom. Š in S članarina imata enotno znamkico, skupno znamkico pa imata tudi O in P članarina.

**PNO članarina** (9 € odrasli in 4 € otroci do 16. leta) je namenjena mladim in odraslim osebam, ki jim je v celoti ali deloma odvzeta poslovna sposobnost.

**Družinska članarina** je namenjena družinam (za družinske člane štejejo, poleg staršev, še mladi do 26. leta, ki niso zaposleni ali so brez lastnih dohodkov ter osebe, ki jim je odvzeta poslovna sposobnost (PNO) in so člani družine) in je seštevekdejanskih vrst članarine, ki članom družine glede na njihovo starost pripadajo. Priznava se le ob skupnem plačilu članarine za vse člane družine, nakar se na skupni znesek po odbitku stroškov vezanih na pravice članov, prizna 20 % popusta.

Cena **članske izkaznice** je 1,67 €, izkaznici Ringa raja in Mladi planinec (članski izkaznici za predšolske in osnovnošolske otroke) sta brezplačni. Vpisnine v društvo ni.

Članarino lahko poravnate v **društveni pisarni** vsako sredo od 19. do 20. ure, januarja, februarja in od junija do vključno septembra pa tudi vsak četrtek od 10 do 12. ure in na prodajnem mestu **Loterije Slovenije** v Domžalah (Utrinek Vida Kleinlercher s. p., Ljubljanska cesta 72, Domžale) od ponedeljka do petka od 8. do 19. ure, ob sobotah pa od 7. do 13. ure.

Izven tega časa je članarino mogoče poravnati pri **Janezu Vodlanu**, Šolska ulica 10, Rodica (*724 84 47, 041 754 973)*.

Preglednica 3: ***Cena posamezne vrste članarine za leto 2008 v evrih***.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **A – rdeča** | **Ad – rdeča** | **B – modra** | **Bd – modra** | **B1 – modra** | **PNO (odrasli) – modra** | **S + Š – zelena** | **S + Šd – zelena** | **O – rumena** | **Od – rumena** | **P – rumena** | **Pd – rumena** | **PNO (otroci)– rumena** |
| 46 | 43,16 | 18 | 15,12 | 11 | 9 | 11 | 9,52 | 4 | 3,28 | 4 | 3,28 | 4 |

\* črka d pomeni znižano ceno družinske članarine.

Preglednica 4: ***Vsebina članarine za leto 2008***.

|  |  |  |  |  |  |  |
| --- | --- | --- | --- | --- | --- | --- |
|  | **A** | **B** | **B 1** | **S + Š** | **P + O** | **PNO** |
| 50 % popust v planinskih kočah doma in oprostitev plačila turistične takse |  |  |  |  |  |  |
| popust v planinskih kočah v evropskih gorah |  |  |  |  |  |  |
| nezgodno zavarovanje (invalidnost in smrt) | **\*** |  |  |  |  |  |
| zavarovanje za reševanje v evropskih gorah | **\*** |  |  |  |  |  |
| zavarovanje za odgovornost do oseb in stvari |  |  |  |  |  |  |
| celoletna naročnina na Planinski vestnik |  |  |  |  |  |  |
| koledar akcij PZS za leto 2008 |  |  |  |  |  |  |
| 10 % popust v Planinski založbi |  |  |  |  |  |  |
| popust pri nakupu športne opreme v nekaterih trgovinah |  |  |  |  |  |  |
| drugi komercialni popusti |  |  |  |  |  |  |

\* **Višje** odškodnine in **višje** zavarovalne vsote.

**Udeležba na javnih razpisih**

Z vlogami bomo sodelovali na javnem razpisu:

* za sofinanciranje športnih in rekreativnih programov v občini Domžale,
* za sofinanciranje programov založništva v občini Domžale,
* za sofinanciranje programov dela z mladimi v občini Domžale,
* za sofinanciranje večjih vzdrževalnih del na športnih objektih v občini Domžale,
* za sofinanciranje skupnega programa športa v občini Domžale,
* za sofinanciranje programov mladinskih odsekov planinskih društev Mladinske komisije Planinske zveze Slovenije ali za sofinanciranje interesnih programov športa otrok in mladine Zveze za šport otrok in mladine Slovenije.

S posameznimi akcijami bomo kandidirali tudi za sredstva Urada župana Občine Domžale, ki jih dodeljuje Komisija za delitev sredstev proračunskih postavk »Sodelovanje z drugimi občinami in združenji, pobratenja, jubilej, pokroviteljstva, sponzorstva« ter »Promocija občine«.

S projektom prenove Domžalskega doma na Mali planini bomo sodelovali na javnem razpisu:

* Fundacije za financiranje športnih organizacij v Republiki Sloveniji za sofinanciranje gradnje športnih objektov in
* Ministrstva za šolstvo in šport za sofinanciranje investicij v novogradnje in posodabljanje javne športne infrastrukture.

Sodelovali bomo tudi na razpisu Zavoda za šport in rekreacijo Domžale za priznanja in nagrade športnikom in športnim delavcem ter razpisu za posredovanje predlogov za podelitev priznanj Občine Domžale.

V letu 2008 bomo na 52. občnem zboru obravnavali in sprejeli predlog novih društvenih pravil.

Za nemoteno delo pisarne, ki bo v začetku leta in poleti odprta tudi po dve uri ob četrtkih dopoldan, bo skrbela tajnica Planinskega društva Domžale Irena Štepic. Izvedli bomo projekt prenove pisarniške opreme društvene pisarne, ki bo vključevala obvestilno tablo iz plute, namestitev nove manjše delovne mize za računalnik, knjižnične omare in table za delo s flumastri.

**2 PROGRAM**

**2. 1 MLADINSKI ODSEK**

*Gorništvo – športna rekreacija, planinska orientacija, kakovostni šport*

* ***Šport mladih – redna splošna vadba***

V mladinskem odseku je 22 aktivnih članov in članic, ki se v društvenih prostorih sestajajo vsak torek od 19.30 do 20.30 ure. Načelnik odseka je Luka Skočir, namestnik pa Jernej Južna.

Mladinski odsek svojo redno dejavnost izvaja v planinskih skupinah, vsaka starostna skupina pa izvaja celoletni program vsebin. Program za predšolske otroke se imenuje **Ciciban planinec**, za osnovnošolce **Mladi planinec**, za srednješolce in študente pa **Mladi za mlade**. Program planinske skupine vodijo in v sodelovanju z udeleženci izvajajo mentorice planinskih skupin in vodniki Planinske zveze Slovenije. Člani planinskih skupin se srečujejo od enkrat tedensko do enkrat na mesec po eno uro na sestanku planinskega krožka (odvisno od mentorice), najmanj enkrat mesečno pa na izletu, pohodu ali turi.

Preglednica 5: ***Planinske skupine***.

|  |  |  |  |  |
| --- | --- | --- | --- | --- |
| mentorica PS | osnovna šola | udeleženci | dan | ura |
| Marija Petarka | Venclja Perka Domžale | 1.–5. razred | sreda | 12.15 |
| Tadeja Češka | Janka Kersnika Brdo | 1. razred | ponedeljek | 11.20 |
| Marta Per | Janka Kersnika Brdo | 2.–4. razred | sreda | 7.10 |
| Mateja Čoha | Janka Kersnika Brdo | 5.–9. razred | ponedeljek | 12.30 |
| Mateja Peršolja | Preserje pri Radomljah | 1.–9. razred | petek | 11.45 |

Mladinski odsek program izletov oblikuje in sprejema za šolsko leto, zato so cilji jesenskih in zimskih izletov znani konec avgusta oziroma na začetku novega šolskega leta. Eden od izletov je za udeležence in starše brezplačen.

Preglednica 6: ***Izleti, pohodi, ture, planinska orientacijska tekmovanja***.

|  |  |  |
| --- | --- | --- |
| datum | cilj | vodja |
| 19. 1. | Rogla | Luka Skočir |
| 16. 2. | Dolina Glinščice | Borut Peršolja |
| 15. 3. | Orientacijski izlet | Jernej Južna |
| 19. 4. | Goteniški snežnik | Matej Ogorevc |
| 17. 5. | Kofce, Velki vrh | Urška Novak |
| 7. 6. | Piknik |  |
| september–december | izleti, znani v začetku šolskega leta 2008/2009 |  |

**Akcija Ciciban planinec**

Seznanjanje z gorništvom lahko začnemo že v najzgodnejšem obdobju, zato je akcija Ciciban planinec namenjena cicibanom in njihovim odraslim spremljevalcem. Uvedena je bila leta 1975 in je del Nacionalnega programa športa v Republiki Sloveniji. Akcijo izvajamo neorganizirano v okviru družinskega gorništva – na družinskih sprehodih in izletih.

**Akcija Mladi planinec**

Mladinska komisija Planinske zveze Slovenije je akcijo Mladi planinec leta 1969 namenila osnovnošolcem (od približno 6. do 15. leta), kot nadaljevanje in nadgradnjo akcije Ciciban planinec. Njen sestavni del je **Gorniška šola**,zbir minimalnega gorniškega znanja, veščin in izkušenj za varnejšo in doživetij polnejše gibanje in bivanje v gorah, ki naj bi ga poznal in obvladal, kasneje pa tudi obnavljal in nadgrajeval vsak obiskovalec gora, še posebej pa član planinskega društva. Gorniško šolo za starejše osnovnošolce (6.–9. razred) bomo začeli v januarju. Program bo obsegal splošno in letno tehniko (oprema, priprava na turo, vreme ...), spoznavanje zimske tehnike gorniških veščin, uporabo zimske tehnične opreme (cepin, dereze) in učenje njihove praktične uporabe. Pri gorniški šoli bodo sodelovali Blaž Češka, Dušan Prašnikar, Luka Skočir in Miha Vidali, vodil pa jo bo Matej Ogorevc.

Pripravljamo tudi **turno smučarski vikend na Komni** (21.–23. 3. 2008),v okviru katerega udeleženci izpopolnjujejo smučarsko tehniko in jo prilagajajo smučanju izven urejenih smučišč. Če bo vreme omogočalo, bosta izvedena dva turna smuka. V času, ko se ne smuča, pa bodo poslušali predavanja o preizkusu snežne odeje, hoji in uporabi cepina in varovanju pred snežnimi plazovi.

Preglednica 7: ***Gorniška šola***.

|  |  |  |
| --- | --- | --- |
| datum | cilj | namen |
| 26. 1. | Blegoš | spoznavna tura  |
| 23. 2. | Nanos | kondicijska tura  |
| marec | planinsko orientacijsko tekmovanje |  |
| 13.–15. 3. | Komna | turno smučarski vikend |
| april | planinsko orientacijsko tekmovanje |  |
| 26. 4. | Gradiška tura | zelo zahtevna tura |
| 6.–7. 6. | Škrlatica | zelo zahtevna dvodnevna tura |
| junij/julij |  | izpitna tura |

**Gorniška tabora**

V Domžalskem domu na Mali planini bomo od 26. do 30. junija 2008 izvedli Gorniški mini tabor, namenjen najmlajšim članom planinskih skupin. Izleti so prilagojeni starosti, znanju in izkušnjam udeležencev ter usposobljenosti vodnikov Planinske zveze Slovenije. Pri izbiri sledimo vodilu, da naj bo hoja gibalno učinkovita, raznovrstna, poučna, prijetna in zabavna. Izobraževalne, doživljajske in estetske vsebine so namenjene spoznavanju in raziskovanju pokrajinskih sestavin Velikoplaninske planote, trajnostnemu razvoju gorskih območij in varovanju gorske narave. Vsi udeleženci bodo dobili natančen seznam taborne opreme in pisni nasvet v zvezi z izbiro in uporabo osebne opreme.

Imeli bomo dve predavanji z diapozitivi – Zgodovina slovenskega gorništva (črnobeli diapozitivi Jake Čopa) in Narava v gorskem svetu. Naučili se bomo izdelovati vozle (osmico, vpleteno osmico in ambulantni vozel) ter spoznali delo gorske reševalne službe (prenos ponesrečenca s pomočjo nosil UTE 2000 in iskanje pogrešanih s psom). Vsi udeleženci bodo izpolnjevali dnevnike Mladi planinec in pripravljali prispevke za taborni časopis.

V času od 10. do 20. avgusta 2008 bomo v eni od alpskih dolin pod šotori organizirali 25. gorniški tabor za otroke, mladostnike in mlade. Program bo vseboval:

* izlete, pohode in ture,
* učenje gorniških veščin,
* spoznavanje gorskega sveta,
* doživljanje gora,
* varstvo narave,
* druženje, sprostitev in zabavo.

S taborom bomo kandidirali na razpisu Občine Domžale za sofinanciranje programov dela z mladimi in na razpisu za sofinanciranje programov mladinskih odsekov planinskih društev Mladinske komisije Planinske zveze Slovenije ali na razpisu Hura prosti čas za sofinanciranje interesnih programov športa otrok in mladine Zveze za šport otrok in mladine Slovenije

Preglednica 8: ***Gorniška tabora***.

|  |  |
| --- | --- |
| datum | tabor |
| 26.–30. 6. | Gorniški mini tabor na Mali planini |
| 10.–20. 8. | Gorniški tabor za otroke, mladostnike in mlade |

#### Program Mladi za mlade

Z njim uresničujemo sodobno načelo prostovoljnih organizacij. V celoti ga oblikujejo in izpeljejo mladi sami. Ob tem poteka intenziven proces neformalnega izobraževanja in usposabljanja, pri katerem govorimo o področjih, ki so v veliki meri namenjena osebni rasti posameznika in o področjih, kjer izobraževanje presega osebno rast, saj posameznika vzpodbuja k posredovanju teh znanj drugim, mlajšim, manj izkušenim … Program je namenjen starostni skupini srednješolcev in mladim do 27. leta starosti.

Udeleženci akcije Mladi z mlade so izvajalci programa **Mladost na stezicah** **– gorniški preventivni program za boj proti drogam**. Akcija, ki preprečuje dolgočasje in vzbuja zanimanje za gorništvo kot način življenja, je namenjena srednješolcem na Gimnaziji Domžale in mladim do 27. leta starosti. Obsega izlete, pohode, ture, taborjenje in gorniška predavanja.

**Sodelovanje z osnovnimi šolami**

Načrtujemo izvedbo športnih dni z gorniško vsebino po programu, ki smo ga pripravili pred leti in posredovali vsem domžalskim šolam.

#### Drugo

V sodelovanju s Planinskim društvom Onger Trzin bomo jeseni 2008 organizirali **I**zmenjavo **Z**animivih **I**dej (**IZI**). Gre za brezplačni enodnevni seminar, namenjen mentorjem planinskih skupin, vodnikom PZS in ostalim, ki se ukvarjajo z usposabljanjem mladih planincev, ali pa planinske vsebine posredujejo v okviru rednega pouka (učiteljem športne vzgoje, razrednim učiteljem ...).

Za vodnike Planinske zveze Slovenije nameravamo izvesti večdnevno ledeniško turo v Centralne Alpe.

* ***Šport mladih – šport za dosežek (selektivni šport)***

Državno tekmovanje Mladina in gore

Gre za uveljavljeno gorniško tekmovanje osnovnošolcev od 6. do 9. razreda. Namenjeno je spoznavanju in druženju mladih iz vse Slovenije in preverjanju naučenega teoretičnega in praktičnega gorniškega znanja, pridobljenih izkušenj ter osvojenih veščin štiri članskih ekip. Ekipe se najprej pomerijo na izbirnem regijskem tekmovanju, tretjina najboljših ekip pa se uvrsti v finalni del državnega tekmovanja. Za Državno tekmovanje Mladina in gore 2008 bomo prijavili in pripravili udeležence gorniške šole in ostale zainteresirane otroke. Na finalnem delu Državnega tekmovanja Mladina in gore 2007, ki bo potekalo 12. 1. 2008 v Škofji Loki, bo sodelovala ekipa S-KALA, ki jo sestavljajo Ana Stoschitzky, Aljaž Omahna, Lea Pavlič in Katja Kotnik pod mentorstvom Tadeje Češka (Osnovna šola Janka Kersnika Brdo).

#### Planinska orientacija

Znanje in veščine, ki jih ponuja planinska orientacija, so eden najpomembnejših dejavnikov zagotavljanja varnosti v gorah. Planinska orientacija vzpodbuja doživljanje ter raziskovanje gora in navaja na samostojno gibanje v naravi. Planinska orientacijska tekmovanja razvijajo športni duh in omogočajo druženje ter medsebojno spoznavanje udeležencev. Odvijajo se v hribovitih ali gorskih območjih, predstavljajo pa pregled znanja iz orientacije, poznavanja snovi Planinske šole, praktičnega in splošnega gorniškega znanja in telesne pripravljenosti.

V tekmovalni sezoni 2007/2008 bomo z eno ekipo v C kategoriji (mladina od 1. letnika srednje šole do vključno 26. leta starosti) in eno ekipo v D kategoriji (mlajši člani od 26. do vključno 39. leta starosti) nastopili na treh tekmah v Gorenjski ligi, ob odlični uvrstitvi pa tudi na Slovenskem planinskem orientacijskem tekmovanju, na katerega se uvrstita prvi dve ekipi iz vsake kategorije in iz vsake področne planinske orientacijske lige. V mesecu marcu ali aprilu ter v novembru bomo organizirali tekmi v Gorenjski ligi.

Preglednica 9: ***Planinska orientacijska tekmovanja***.

|  |  |  |
| --- | --- | --- |
| datum | tekmovanje | Organizator |
| marec/april | Gorenjska liga: 2. tekma sezone 2007/2008 | PD Domžale |
| 29. 3. | Gorenjska liga: 3. tekma sezone 2007/2008 | PD Ljubljana Matica |
| 24.–25. 5. | Slovensko planinsko orientacijsko tekmovanje | Rogaška liga POT |
| november | Gorenjska liga: 1. tekma sezone 2008/2009 | PD Domžale |

* **Športno rekreativna dejavnost odraslih**

Člani mladinskega odseka se vsak torek med 20.30 in 22. uro srečujejo na rekreaciji v telovadnici Osnovne šole Dob. Večer prebijejo v igranju odbojke, košarke, nogometa ...

* **Kakovostni šport**

Slovensko planinsko orientacijsko tekmovanje (SPOT) je največje planinsko tekmovanje v Sloveniji, ki se ga udeležuje okoli 100 od tri do pet članskih ekip, kar pomeni okoli 400 tekmovalcev iz vse Slovenije. Na SPOT se uvrstijo le najboljše ekipe iz okoli šestdesetih planinskih društev, ki tekmujejo v osmih področnih planinskih orientacijskih ligah.

Tekmovalci morajo na progah poleg znanja orientacije in ustrezne telesne pripravljenosti pokazati tudi znanje iz teoretičnega in praktičnega poznavanja snovi Planinske šole in splošnega planinskega znanja. Bistvo SPOT pa ni samo tekmovalnost, ampak tudi razvijanje tovarištva, medsebojnega poznavanja, spoznavanje pokrajine in upoštevanje načel Častnega kodeksa slovenskih planincev. Zato je orientacija pomembna dopolnilna dejavnost Planinske zveze Slovenije, ki je opredeljena tudi v Statutu Planinske zveze Slovenije.

Ekipe bodo tekmovale v osmih kategorijah (od A do H) pri čemer bodo ekipe v kategorijah C, D in H pričele tekmovanje v soboto in opravile tri tekme (dve dnevni in eno nočno), preostale ekipe pa bodo tekmovanje začele in končale v nedeljo ter opravile le eno dnevno tekmo.

Na Slovenskem planinskem orientacijskem tekmovanju smo doslej večkrat dosegli vrhunske rezultate: v kategoriji C smo bili trikrat državni prvaki (2000, 2005 in 2006), trikrat pa smo osvojili drugo mesto (2002, 2003 in 2004).

Preglednica 10: ***Število udeležencev programa mladinskega odseka.***

|  |  |  |  |
| --- | --- | --- | --- |
|  | moški | ženski | skupaj |
| OŠ Venclja Perka Domžale – Gremo v gore | 31 | 26 | 57 |
| OŠ Janka Kersnika Brdo – Divje mačke in mačkoni | 5 | 8 | 13 |
| OŠ Janka Kersnika Brdo – Beli zajci | 7 | 6 | 13 |
| OŠ Janka Kersnika Brdo – Mateja Čoha | 6 | 9 | 15 |
| OŠ Preserje pri Radomljah – Mateja Peršolja | 20 | 15 | 35 |
| OŠ MO – rekreacija | 10 | 12 | 22 |
| planinska orientacija | 9 | 0 | 9 |
| skupaj | 79 | 76 | 155 |

**2.2 ŠPORTNO PLEZALNI ODSEK**

#### ***Gorništvo – športno plezanje***

* ***Šport mladih – redna splošna vadba***

V športno plezalnem odseku je 9 aktivnih članov in članic, vodi pa jih načelnik Jani Abe. Člani se v društvenih prostorih sestajajo enkrat mesečno.

Plezalna šola

Vključevanje otrok, ki jih zanima športno plezanje, v redno in sistematično vadbo predstavlja začetek njihove športne poti. Organizirali bomo štiri plezalne šole:

* začetno šolo športnega plezanja za otroke od 7 do 14 leta starosti oziroma za otroke, ki se s plezanjem ukvarjajo prvo ali drugo leto,
* nadaljevalno šolo športnega plezanja za otroke in mladostnike od 10 do 14 leta oziroma za tiste, ki se s plezanjem ukvarjajo 3 do 4 leta,
* tekmovalno športno plezanje za mladostnike od 11 do 14 leta, ki se s plezanjem ukvarjajo 4 leta ali več in
* letos prvič tudi začetno šolo športnega plezanja za odrasle in mladostnike.

Vse stopnje so med seboj povezane, tako da udeleženci lahko v posameznih starostnih obdobjih prehajajo med njimi. Vpis poteka jeseni.

**Preglednica 11:** *Plezalna šola***.**

|  |  |  |  |
| --- | --- | --- | --- |
| datum  | vsebina | kraj | vodja |
| ponedeljek | tekmovalno športno plezanje, nadaljevalna šola | Plezališče na Rodici | Jani Abe, Martina Mali,  |
| torek | tekmovalno športno plezanje, začetna šola | Plezališče na Rodici | Jani Abe |
| sreda, petek | začetna šola, nadaljevalna šola | Plezališče na Rodici | Tomaž Bevk, Martina Mali |
| četrtek | tekmovalno športno plezanje, začetna šola, športno plezalna šola za odrasle | Plezališče na Rodici | Jani Abe, Tomaž Bevk, Uroš Pavlič |

#### Začetna šola športnega plezanja

Vsebuje prvine navduševanja in seznanitve z različnimi oblikami plezanja. To naravno obliko gibanja popestrimo z različnimi igralnimi gibalnimi nalogami in vajami, s čimer razvijamo kakovostno gibalno sposobnost. Udeleženci spoznajo osnovne tehnike in oblike športnega plezanja in osnovno plezalno opremo. Šolo vodita Jani Abe in Tomaž Bevk.

#### Nadaljevalna šola športnega plezanja

Udeleženci spoznavajo osnovne in posebne tehnike športnega plezanja, vrvno tehniko in manevre, ob igri, nalogah in vajah pa razvijajo moč, gibljivost, ravnotežje in koordinacijo. Navajamo jih na sistematičnost in doslednost, omogočamo pa jim čim več plezanja v naravnih plezališčih. Udeleženci se usposabljajo za samostojno, pravilno, smotrno in učinkovito plezanje. Šolo vodi Martina Mali.

**Začetna šola športnega plezanja za odrasle in mladostnike**

Začetna šola športnega plezanja je namenjena vsem, ki bi se radi naučili osnov za varno plezanje v urejenih plezališčih in na umetnih stenah. Predstavljene bodo tehnike varovanja, osnove tehnike plezanja, potrebna oprema ter pravila vedenja v plezališčih. Tečajniki, ki bodo ob koncu usposabljanja sposobni samostojno plezati in varovati v vseh urejenih plezališčih in umetnih stenah, bodo po uspešno opravljenih izpitih pridobili naziv pripravnik športnega plezanja. Šolo vodita Tomaž Bevk in Uroš Pavlič.

**Tekmovalno športno plezanje**

Namenjeno je mladostnikom, ki se želijo ukvarjati s tekmovalnim športnim plezanjem. Poleg vsebin nadaljevalne šole športnega plezanja udeleženci spoznavajo priprave na tekmovanja, pomen samostojne vadbe in psihične priprave na tekmovanja. Udeleženci plezajo v naravnih plezališčih in pridobivajo izkušnje in znanje za tekmovalno ukvarjanje s športnim plezanjem. V okviru športno plezalnega odseka, se otroci znotraj tega odseka udeležujejo tekmovanj na regionalnem kot na državnem nivoju. Tekmovalni del vodi Jani Abe.

V tekmovalni sezoni 2007/2008 se bo Tim Gostinčar udeležil tekem za državno reprezentanco, ki se v okviru Evropskega mladinskega prvenstva odvijajo po vsej Evropi (koledar tekem še ni razpisan). V primeru odličnih rezultatov se Tim Gostinčar lahko uvrsti na svetovno prvenstvo. Dva mlajša člana športno plezalnega odseka (Rok Mokorel in Vita Osolin) se bosta udeležila mednarodnih tekmovanj v Imstu (Avstrija).

**Sodelovanje z osnovnimi šolami**

Načrtujemo izvedbo športnih dni s športno plezalno vsebino za domžalske osnovne šole. Za učence Osnovne šole Rodica in Osnovne šole Roje bomo pripravili več urni tečaj športnega plezanja kot nadomestilo plačila najemnine za prostor Plezališča na Rodici.

#### **Preglednica 12:** *Program akcij športno plezalnega odseka***.**

|  |  |  |  |
| --- | --- | --- | --- |
| datum  | vsebina | kraj | organizator |
| 10. 1.  | trening na umetni steni | Kamnik | Jani Abe, Tomaž Bevk, Martina Mali, Uroš Pavlič |
| 13. 1. | trening na umetni steni  | Celovec | Jani Abe, Tomaž Bevk, Martina Mali, Uroš Pavlič |
| 17. 2. | trening na umetni steni  | Šenčur pri Kranju | Jani Abe, Tomaž Bevk, Martina Mali, Uroš Pavlič |
| 17. 3. | trening na umetni steni  | Šenčur pri Kranju | Jani Abe, Tomaž Bevk, Martina Mali, Uroš Pavlič |
| 10. 4. | plezalni dan | Kotečnik, Bohinjska Bela | Jani Abe, Tomaž Bevk, Martina Mali, Uroš Pavlič |
| 17. 4.  | trening na umetni steni | Kamnik | Jani Abe, Tomaž Bevk, Martina Mali, Uroš Pavlič |
| 16.–18. 5. | športno plezalni tabor | Osp, Kotečnik | Jani Abe, Tomaž Bevk, Martina Mali, Uroš Pavlič |
| 15.–17. 6. | zaključni športno plezalni tabor | Kotečnik, Osp | Jani Abe, Tomaž Bevk, Martina Mali, Uroš Pavlič |
| 4. 9. | vpis v šole športnega plezanja | Rodica | Tomaž Bevk, Martina Mali |
| 16.–17. 9. | športno plezalni tabor  | Osp, Kotečnik | Jani Abe, Tomaž Bevk, Martina Mali, Uroš Pavlič |
| 20. 10. | športni dan  | Plezališče Rodica | Jani Abe, Tomaž Bevk, Martina Mali, Uroš Pavlič |
| 15. 11. | trening na umetni steni | Celovec | Jani Abe, Tomaž Bevk, Martina Mali, Uroš Pavlič |

* ***Šport mladih – šport za dosežek (selektivni šport)***

Sodelovali bomo na tekmah Gorenjske lige in na tekmah Državnega prvenstva v športnem plezanju, ki obsega tekmovanja v treh zvrsteh (težavnost, hitrost in balvansko plezanje). Za udeležbo je potrebna tekmovalna licenca in članstvo v planinskem društvu. Tekmuje se v naslednjih kategorijah:

* mlajše kategorije: cicibani/ke (11 let in mlajši), mlajši/e dečki/klice (12 in 13 let),
* srednje kategorije: starejši/e dečki/klice (14 in 15 let), kadeti/nje (16 in 17 let),
* starejše kategorije: mladinci/ke (18 in 19 let) in absolutna kategorija (člani/ce, 20 let in več).
* ***Športna rekreacija***

**Športno plezalni vzponi**

Cilj odseka je dvigniti kakovost opravljenih športno plezalnih vzponov in preseči skupno število 150 vzponov.

* ***Kakovostni šport***

V kakovostni šport iz športnega plezanja uvrščamo športne dejavnosti, ki so usmerjene v tekmovalne dosežke na državnem prvenstvu ali vzpone v naravnih plezališčih, ki po kategorizaciji Olimpijskega komiteja Slovenije – Združenja športnih zvez lahko športniku prinesejo enega izmed statusov vrhunskega športnika. Za ta status se bodo v letu 2008 potegovali Jani Abe, Tomaž Bevk (trenutno ima državni razred: 1. 2. 2007–31. 1. 2008) in Martina Mali.

#### **Preglednica 13:** *Cilji oziroma program posameznih članov športno plezalnega odseka***.**

|  |  |  |  |
| --- | --- | --- | --- |
| ime in priimek | športno plezanje | odprave | usposabljanje |
| Jani Abe | vzponi z rdečo piko do 8b | Francija, Španija | trener športnega plezanja, sodnik športnega plezanja |
| Tomaž Bevk | smer 8a, na pogled smer 8b+ z rdečo piko | Fontainbleau (Francija) (februar), Rodellar (Španija) (avgust/september), Kitajska (december) | tečaj za sodnika športnega plezanja, seminar o prehrani športnega plezanja, trener športnega plezanja |
| Martina Mali | 7b+ na pogled, 7c+ z rdečo piko | Španija (avgust/september), Kitajska (december)  | tečaj za sodnika športnega plezanja, seminar o prehrani športnega plezanja |

* **Vrhunski šport**

Anže Arko

Anže Arko (1990) pleza od leta 2000. V letu 2007 je z vzponom Lahko noč Irena z oceno 8b dosegel status vrhunskega športnika perspektivnega razreda (1. 6. 2007–31. 5. 2008). V letu 2007 je splezal tri smeri z oceno 8a+ (Sonce v očeh, Izgubljeni sin in Strta srca), osem smeri z oceno 8a in na pogled smer 7c Flash dance. V letu 2008 načrtuje odpravo v Španijo.

**Maja Šuštar**

Maja Šuštar (1979) pleza od leta 1991. Doslej je preplezala prek 300 smeri od 7a težavnostne stopnje dalje, med njimi sta najtežji Sonce v očeh (8a+) in Brdavs (8a/a+). Maja Šuštar se udeležuje tekem v Državnem prvenstvu, kjer je letos dosegla najboljšo uvrstitev 4. mesto, v preteklih letih pa na tekmah državnega prvenstva ter mednarodnih mladinskih in članskih tekmah večkrat stala na stopničkah. Bila je tudi državna prvakinja v kadetski kategoriji. Z vzponom na pogled v smeri Befana v Buzetskem kanjonu (Hrvaška) z oceno 7c je izpolnila normo in dosegla mednarodni razred (1. 10. 2007–30. 9. 2009). V letu 2007 ji je uspelo nekaj vrhunskih vzponov: Giljotina (8a), Trojanski konj (7c+) v drugem poskusu in Befana (7c) na pogled.

Nejc Vindišar

Nejc Vindišar (1990) pleza od leta 2001. V letu 2007 je z vzponom 7c na pogled v smeri W cat v Retovju dosegel status vrhunskega športnika perspektivnega razreda (1. 10. 2007–30. 9. 2008). V letu 2007 je splezal naslednje smeri: Kolomon 7b na pogled,
Jamski človek 7b+ rdeča pika, Spondiloliza 7c+ rdeča pika in Phai thai 8a rdeča pika.

Klemen Vodlan

Klemen Vodlan (1981) je že vrsto let najboljši športni plezalec v Planinskem društvu Domžale. Je vrhunski športni plezalec s statusom kategoriziranega vrhunskega športnika mednarodnega razreda (1. 10. 2006–30. 9. 2008). Leta 2006 je v plezališču Rodellar (Španija) preplezal četrto smer ocenjeno z 8c "Geminis " in postal tretji Slovenec, ki je v tujini uspel v smeri te težavnosti. Doslej je preplezal še tri smeri s to oceno (Talk is cheap, Natural link in Strelovod), šest smeri z oceno 8b+, petnajst z oceno 8b, osemiinštirideset z oceno 8a+ in devetinosemdeset smeri z oceno 8a. Načrt za leto 2008 je ambiciozen in zelo obsežen: preplezati namerava smer 8c+, na pogled smer z oceno 8b in balvan z oceno FB 8a. Načrtuje tudi športno plezalne odprave v Španijo, Francijo in Italijo.

Preglednica 14: ***Cilji vrhunskih športnikov – športno plezanje*.**

|  |  |  |  |
| --- | --- | --- | --- |
|  | športno plezanje | odprave | usposabljanje |
| Anže Arko | smeri z oceno 8b, na pogled 7c | Španija, Rodellar (Francija) | izpit za inštruktorja športnega plezanja |
| Maja Šuštar | smer težavnosti 8b in 7c na pogled, tekmovati na tekmah Državnega prvenstva v težavnosti in balvanih | Hvar in Istra (Hrvaška), Arco (Italija) | izpit za inštruktorico športnega plezanja |
| Nejc Vindišar | čim več smeri z oceno 8a, poizkusiti v smeri 8b, na pogled 7c+ | Španija, Rodellar (Francija) | izpit za inštruktorja športnega plezanja |
| Klemen Vodlan | smer 8c+, več smeri z oceno 8c, na pogled smer 8b, preplezati balvan z oceno FB 8a | Italija (Ceredo, Lumignano, Erto, februar), Španija (Terradets, februar–marec), Francija (Turbie, Peillon, april–maj), Amerika (Mt.Charleston, Rifle, julij–september) ali Španija (Rodellar, Bielsa, Valdegovia, Onate, Baltzola, julij–september), Italija |  |

Preglednica 15: ***Število udeležencev programa športno plezalnega odseka.***

|  |  |  |  |
| --- | --- | --- | --- |
|  | moški | ženski | skupaj |
| športna vzgoja šoloobveznih otrok | 22 | 14 | 36 |
| športna vzgoja otrok usmerjenih v kakovostni in vrhunski šport | 6 | 5 | 11 |
| športna rekreacija | 2 | 0 | 2 |
| kakovostni šport | 2 | 1 | 3 |
| vrhunski šport | 3 | 1 | 4 |
| **skupaj** | 35 | 21 | 56 |

**2.3. ALPINISTIČNI ODSEK**

*Gorništvo – alpinizem, tekmovalno ledno plezanje*

V alpinističnem odseku je 49 aktivnih članov in članic. Načelnica odseka je Jasna Pečjak, njen namestnik pa Robert Štupar. Člani se sestajajo na četrtkovih srečanjih od 20. do 21. ure v društvenih prostorih. V letu 2008 nameravamo v dogovoru z upravnim odborom in športno plezalnim odsekom sprejeti interno navodilo za delovanje ter merila za nagrajevanje dosežkov.

Preglednica 16: ***Program alpinističnega odseka***.

|  |  |  |  |
| --- | --- | --- | --- |
| datum  | vsebina | kraj | vodja |
| 7.–10. 2. | zimski alpinistični tabor | Okrešelj | Klemen Miklič |
| 21.–24. 3. | športno plezalni tabor | Italija, Hrvaška | Andrej Pečjak |
| 12. 4. | ledeniška tehnika | Repov kot | Klemen Miklič, Dušan Cerar |
| 25. 4–4. 5. | prvomajska plezalna tabora  | Paklenica (Hrvaška) in Chamonix (Francija) | Andrej Stuchly, Aleš Janžekovič |
| 12.–20. 7. | poletni plezalni tabor v Dolomitih | Cortina d'Ampezzo (Italija) | Andrej Pečjak, Jasna Pečjak |
| avgust | alpinistični vikend | Vrata ali Krma | Aleš Janžekovič |
| september | alpinistični vikend  | Skuta ali Bele vode | Aleš Janžekovič |
| 11. 9. | vpis alpinistične šole 2008/2009 | Domžale | Jasna Pečjak |
| oktober | vaja enote za reševanje iz višin in ruševin | Osp | Silvo Karo |
| 4. 10. | 11. memorial Janeza Jegliča – Johana | Osp | Silvo Karo |
| 22. 11. | tekma za Slovenski pokal v lednem plezanju | Češnjica | Andrej Pečjak |

**Alpinistična šola**

Namenjena je usposabljanju udeležencev za varnejše izvajanje alpinistične dejavnosti. Tečajniki se usposabljajo za različne oblike gibanja v gorah, zlasti pa za plezanje v stenah v vseh letnih časih ter turno in alpinistično smučanje. Alpinistična šola se izvaja v več delih, sledi ji pripravništvo, ki se izvaja pod nadzorom in konča z odsekovim internim izpitom. S tem se konča uradni del alpinistične šole, šolanje pa se nadaljuje naprej in se po nekaj letih nabiranja izkušenj nadzorovanega pripravništva sklene z izpitom za alpinista/alpinistko pred komisijo Planinske zveze Slovenije. Ko pripravnik postane alpinist pomeni, da je sposoben varnejšega in odgovornega gibanja po gorah v vseh razmerah. Program je razdeljen v 27 predavanj, ki potekajo ob ponedeljkih in četrtkih v društvenih prostorih, 3 vaje plezanja v Plezališču na Rodici ter 8 enodnevnih skupnih tur. Vodja alpinistične šole še ni izbran. V programu odseka je razpis nove alpinistične šole jeseni 2008 za leto 2008/2009.

Preglednica 17: ***Rokovnik alpinistične šole***.

|  |  |
| --- | --- |
| datum  | vsebina |
| 11. 9. | vpis alpinistične šole 2008/2009 |

**Nadaljevalna alpinistična šola**

Nadaljevanje alpinistične šole obsega zimski del alpinistične tehnike in prenos plezalnih izkušenj na alpinistične pripravnike. S serijo predavanj in z organiziranimi plezalnimi turami želimo udeležencem predstaviti celovito alpinistično dejavnost. Končni cilj šole je varnejše samostojno plezanje pripravnikov. Vodja nadaljevalne alpinistične šole je Klemen Miklič.

Preglednica 18: ***Rokovnik nadaljevalne alpinistične šole***.

|  |  |
| --- | --- |
| datum  | vsebina |
| november 2007 – april 2008 | predavanja in praktično delo |
| 19. 4. | izpiti – praktični del |
| maj–julij 2008 | alpinistični vzpon v navezi z alpinističnim inštruktorjem |

***Športna rekreacija***

**Alpinistični in plezalni vzponi**

Cilj odseka je dvigniti kakovost opravljenih alpinističnih in športno plezalnih vzponov in preseči skupno število 800 vzponov. Načrtujemo izvedbo enega zimskega tabora, prvomajskega tabora v Paklenici in Franciji ter poletnih taborov v Dolomitih, v Vratih in na Skuti.

* ***Kakovostni šport***

#### Alpinizem

V kakovostni šport iz alpinizma uvrščamo športne dejavnosti, ki so usmerjene v vzpone, ki po kategorizaciji Olimpijskega komiteja Slovenije – Združenja športnih zvez lahko športniku prinesejo enega izmed vrhunskih razredov. Za ta status se v letu 2008 ne bo potegoval nihče.

#### Tekmovalno ledno plezanje

Slovenski pokal v lednem plezanju (http://www.ice-climbing.net/) je organizacija več tekem odprtega tipa, ki so lahko težavnostne, boulder ali hitrostne in se odvijajo na različnih tekmovališčih po Sloveniji. Na tekmah Slovenskega pokala se v svoji kategoriji pomerijo tekmovalci in tekmovalke starejši od 16 let. Mlajši lahko (ob privolitvi staršev) tekmujejo v mladinski konkurenci, ki ne šteje za Slovenski pokal. V tekmovalni sezoni 2007/2008 obsega tri tekme (Znojile, Mlačca in Logarska dolina). Tekem se bosta v različnih vlogah (kot tekmovalca, postavljavca smeri in sodnika) udeleževala Andrej in Jasna Pečjak ter Valerija Jasenovec in morda še kakšen član alpinističnega odseka. Andrej in Jasna se bosta udeležila tudi tekme za avstrijsko državno prvenstvo. Planinsko društvo Domžale bo organizator tekme na Češnjici (november 2008).

* **Vrhunski šport**

#### Silvo Karo

Silvo Karo (1960) je vrhunski alpinist s statusom kategoriziranega vrhunskega športnika mednarodnega razreda (1. 2. 2007– 31. 1. 2009), zaposlen v Športni četi Slovenske vojske, pleza od leta 1977, opravil je več kot 1850 plezalnih vzponov (od tega 170 prvenstvenih) in se udeležil 24 alpinističnih odprav. Za vrhunske alpinistične vzpone je dobil številna priznanja in nagrade: Bloudkova nagrada (Ljubljana, 1987), Srebrni encijan za najboljši alpinistični film (Trento, Italija,1989) in za dosežke v alpinizmu (Trento, Italija, 1998), nagrada UIAA za najboljši alpinistični dosežek (Trento, Italija, 1989), Zlata medalja za dosežke na alpinističnem področju (Milano, Italija, 2000) in Srebrna plaketa Občine Domžale (Domžale, 2004). V program za leto 2008 je uvrstil odpravo na Grenlandijo in odpravo v Patagonijo (Argentina).

#### **Preglednica 19:** *Cilji vrhunskih športnikov – alpinizem***.**

|  |  |  |  |  |  |
| --- | --- | --- | --- | --- | --- |
|  | alpinizem – pozimi | alpinizem – poleti | športno plezanje | odprave | Drugo |
| Silvo Karo | zaledeneli slapovi, daljše smeri v gorah | vzponi v Centralnih Alpah do 7b, zahtevni vzponi (proste ponovitve) v daljših smereh pri nas | težki vzponi v kratkih športno plezalnih smereh, intenziven trening na umetnih stenah in v plezališčih | Grenlandija (julij–september), odprava v Patagonijo (Argentina) (februar-marec) – dolge smeri v lahkem alpskem slogu | 11. memorial Janeza Jegliča – Johana |

Preglednica 20: ***Število udeležencev programa alpinističnega odseka.***

|  |  |  |  |
| --- | --- | --- | --- |
|  | moški | ženski | skupaj |
| alpinizem (20–30) | 9 | 7 | 16 |
| alpinizem (30–65) | 16 | 6 | 22 |
| vrhunski šport | 1 | 0 | 1 |
| tekmovalno ledno plezanje | 2 | 1 | 3 |
| **skupaj** | 28 | 14 | 42 |

**2.4 VODNIŠKI ODSEK**

*Gorništvo – športna rekreacija*

V vodniškem odseku je 11 aktivnih članov. Načelnik vodniškega odseka je Luka Skočir, člani pa se sestajajo občasno.

Preglednica 21: ***Seznam vodnikov PZS***.

|  |  |  |
| --- | --- | --- |
| zaporedna številka | ime priimek | kategorija (\* pripravnik/ca) |
|  | Jernej Grad | A, B, D |
|  | Lili Jazbec | A, B, IPV |
|  | Milan Jazbec | A, B,C,D |
|  | Jernej Južna | A, B |
|  | Helena Kermauner | A, D |
|  | Klemen Kogovšek | A\* |
|  | Matej Ogorevc | A, B, D, G, IPV |
|  | Borut Peršolja | A, B, D, IPV |
|  | Dušan Prašnikar | A, B, D |
|  | Luka Skočir | A, B, D, G |
|  | Miha Vidali | A |

Preglednica 22: ***Seznam izletov, pohodov in tur***.

|  |  |  |  |  |
| --- | --- | --- | --- | --- |
| datum | cilj | vodja | gsm | zahtevnost |
| 13. januar | Blagovica – Trojane - Špilk  | Helena K. | 041731797 | lahek zimski |
| 18. februar | Kozji Rob | Luka S. | 031254597 | turni smuk |
| 25. marec | Triglavsko pogorje | Matej O. | 041483924 | turni smuk |
| 15. April | Pohod po Istri | Helena K. | 041731797 | lahek kopni |
| 12. maj | delavna akcija VP | Jernej G. | 031264740 |  |
| 19. maj | Menina planina | Milan J. | 031621366 | lahek kopni |
| 20. maj | Golaki | Jernej G. | 031264740 | lahek kopni |
| 10. junij | Domžale - Kamnik | Helena K. + ZŠ | 041731797 | lahek kopni |
| 24. junij | Vršič nad Belim potokom | Luka S. | 031254597 | zahteven kopni |
| 3. junij | Štajerski griči II. del | Jernej G. | 031264740 | lahek kopni |
| 17. julij | Velika Planina | Helena K. + ZŠ | 041731797 | lahek kopni |
| 23.-24. junij | Gore nad Rezijo | Matej O. | 041483924 | zahteven kopni |
| 5. avgust | Košutnikov Turn | Helena K. | 041731797 | zahteven kopni |
| 5. avgust | Stojna | Dušan P. | 031694134 | družinski izlet |
| 2. September | Mirna Gora | Jernej G. | 031264740 | lahek kopni |
| 14. oktober | Visoki Kurji vrh | Luka S. | 031254597 | zahteven kopni |
| 21. oktober | Kras | Dušan P. | 031694134 | družinski izlet |
| 4. November | Otliško okno | Helena K. | 041731797 | lahek kopni |

V letu 2018 bomo organizirali gorniško šolo za odrasle (Borut Peršolja, Milan Jazbec, Luka Skočir)

Enega člana bomo poslali na A tečaj in eno članico na D tečaj

**3. ŠOLANJE IN IZPOPOLNJEVANJE STROKOVNIH KADROV**

Preglednica 23: ***Število usposobljenih strokovnih delavcev v športu na področju gorništva***.

|  |  |  |  |  |
| --- | --- | --- | --- | --- |
| naziv | registrirani | pripravniki | tečajniki | **skupaj** |
| vaditelj orientacije PZS | 4 | 0 | 0 | 4 |
| mentor planinske skupine | 2 | 0 | 0 | 2 |
| vodnik PZS A kategorije | 10 | 1 | 0 | 11 |
| vodnik PZS B kategorije | 8 | 0 | 0 | 8 |
| vodnik PZS C kategorije | 1 | 0 | 0 | 1 |
| vodnik PZS D kategorije | 7 | 0 | 0 | 7 |
| vodnik PZS E kategorije | 0 | 0 | 0 | 0 |
| vodnik PZS G kategorije | 2 | 0 | 0 | 2 |
| inštruktor planinske vzgoje | 3 | 0 | 0 | 3 |
| alpinist | 14 | 21 | 0 | 35 |
| alpinistični inštruktor | 4 | 0 | 0 | 4 |
| mednarodni sodnik tekmovalnega lednega plezanja | 2 | 1 | 0 | 3 |
| športni plezalec | 2 | 12 | 0 | 14 |
| inštruktor športnega plezanja | 6 | 0 | 0 | 6 |
| varuh gorske narave | 2 | 0 | 0 | 2 |
| markacist | 8 | 0 | 0 | 8 |
| markacist – inštruktor | 2 | 0 | 0 | 2 |

V letu 2008 se bo Matej Ogorevc udeležil tečaja za vodnika Planinske zveze Slovenije B kategorije, Miha Vidali tečaja za vodnika Planinske zveze Slovenije D kategorije in Dušan Prašnikar tečaja za vodnika Planinske zveze Slovenije G kategorije.

Štirje vodniki Planinske zveze Slovenije (Jernej Južna, Mateja Peršolja, Dušan Prašnikar in Miha Vidali) se bodo udeležili dodatnega licenčnega vodniškega usposabljanja.

Matej Ogorevc in Miha Vidali se bosta udeležila tečaja za vaditelja orientacije, Jernej Južna pa izpopolnjevanja za vaditelja orientacije.

Anže Arko, Maja Šuštar in Nejc Vindišar se bodo udeležili izpita za inštruktorja športnega plezanja, Jani Abe, Tomaž Bevk, Martina Mali in Uroš Pavlič pa seminarja za trenerja športnega plezanja in seminarja za sodnika športnega plezanja.

Janez Cerar se bo udeležil izpopolnjevanja za alpinistične inštruktorje, Dušan Cerar in Robert Štupar bosta opravila izpit za alpinističnega inštruktorja, Janez Kosirnik bo opravljal izpit za alpinista. Valerija Jesenovec se bo udeležila tečaja za mednarodno sodnico tekmovalnega lednega plezanja za pridobitev licence.

#### 4 PROMOCIJSKA DEJAVNOST

# 4.1 Stalne informacije

O delu društva so informacije na voljo na naslovu in sedežu društva:

Planinsko društvo Domžale

p. p. 66, SI–1230 Domžale

Kopališka cesta 4, Domžale, Slovenija

**telefonska številka/fax/odzivnik, spletni in elektronski naslov:**

01 724 81 06

http://www.pdd.si

info@pdd.si

**odprtost pisarne:**

ob torkih od 19.30 do 20.30 ure mladinski odsek

ob sredah od 19. do 20. ure informacijska pisarna

ob četrtkih od 10. do 12. ure\* informacijska pisarna

 (\*januar, februar, junij–september)

ob četrtkih od 20. do 21. ure alpinistični odsek

**Domžalski dom na Mali planini:**

odprt vsak dan

najemnica: Tatjana Mohar, Žaga 18, SI–1242 Stahovica, GSM: 040 340 730, 051 340 730

# 4.2 Redno informiranje javnosti o akcijah

Javnost bomo o izvedbah akcij redno obveščali z objavami v društvenem informativnem glasilu Gore (ISSN 1854-5025, ena do dve številki), ki izhaja po vsebinski zasnovi iz leta 2005. Na 12 straneh prinaša stalne rubrike: mlade stezice (*dejavnost mladinskega odseka*), previsna melišča (*alpinistični odsek)*, društveni udje (*upravni odbor)*, roling stonsi (*napotki za varnost v gorah*), čopozitivi (*razstava fotografij društvenih avtorjev),* (z)vodništvo (*vodniški odsek*), perje (*športno plezalni odsek)*, beremo z nogami (*knjižne gorniške novosti*), cekinčki (*informacije o članskih pravicah in dolžnostih*) in srečno v gore. V letu 2008 bomo skušali imenovati številčnejši uredniški odbor.

O svojem delu bomo poročali na društveni spletni strani www.pdd.si, na neuradnih spletnih straneh alpinističnega odseka (http://www.ad-pecjak.si/ao/), na neuradnih spletnih straneh mladinskega odseka (http://jerko.foreach.org/mo/), na spletni strani Gore … ljudje (http://www.gore-ljudje.net/), v občinskem glasilu Slamniku, v Planinskem vestniku, na spletnih straneh Planinske zveze Slovenije (http://www.pzs.si) in Občine Domžale (http://www.domzale.si).

Spletno stran bomo dopolnili z naslednjimi vsebinami: kratka društvena zgodovina, interaktivni vodnički posameznih poti (v vzponu, v spustu, zemljevid, fotografije), panoramski razgled z Malega Vršiča (poleti, pozimi) in prostorsko sliko Domžalskega doma.

Mladinski odsek enkrat letno izda knjižico Gremo skupaj v hribe (ISSN 1580-8556). V njej je med množico fotografij in prispevkov moč najti program dela odseka, doživetja s tabora in utrinke s preteklih akcij, koristne nasvete za varnejšo hojo v hribe in še mnogo več. Poleg knjižice bomo ob začetku šolskega leta 2008/2009 izdali zloženko, ki bo vsebovala koristne informacije o odseku in planinskih krožkih, in jo bomo razdelili med domžalske osnovnošolce. Letos imamo namen izdelati tudi barvne plakate, ki bodo namenjeni obveščanju javnosti z odsekovimi akcijami.

Zgibanko s predstavitvijo športno plezalnih šol bo ob začetku šolskega leta 2008/2009 izdal tudi športno plezalni odsek.

Tretjič zapored bomo v 1400 izvodih izdali Gorniški programček 2008 s pregledom društvenih aktivnosti. Najmlajši društveni člani bodo prejeli tudi knjižico Alpe – učno gradivo Svetovnega sklada za varstvo narave (WWF), ki ga je v Sloveniji leta 2002 predstavilo društvo CIPRA Slovenije.

Z Občino Domžale bomo skušali doseči dogovor o postavitvi oglasne deske v Domžalah in večjih naseljih v občini Domžale.

# 4.3 Arhiv

Planinsko društvo Domžale hrani celoten arhiv akcij, objave v tiskanih medijih in druge dokumente trajne vrednosti.

Skušali bomo zagotoviti ustrezne prostore za hranjenje društvenega arhiva.

**5 PRIZNANJA ŠPORTNIKOM IN ŠPORTNIM DELAVCEM**

Planinsko društvo Domžale ima v svojih pravilih za posebne in izjemne zasluge ter življenjsko delo na področju planinske dejavnosti predvidenih šest stopenj priznanj: diploma častnega predsednika oziroma odbornika, spominska plaketa, zlata, srebrna in bronasta plaketa in priznanje Planinskega društva Domžale. Če se bo upravni odbor odločil, bomo izdelali društvena priznanja.

Sodelovali bomo tudi na razpisu Zavoda za šport in rekreacijo Domžale za priznanja in nagrade športnikom in športnim delavcem ter razpisu za posredovanje predlogov za podelitev priznanj Občine Domžale.

Ob 60. letnici Planinskega društva Domžale bomo oblikovali predloge za društvena priznanja in za priznanja Planinske zveze Slovenije. Podelitev priznanj bo na posebni prireditvi v petek, 9. maja 2008, ob 19. uri, v Domžalskem domu v Domžalah. Pridružili se nam bodo tudi najmlajši člani, dobitniki priznanj v akciji Ciciban planinec, Mladi planinec in Planinski šoli.

**6 ŠPORTNE PRIREDITVE**

**6.1 Memorial Janeza Jegliča – Johana**

Janez Jeglič – Johan je bil eden najboljših svetovnih alpinistov in je v zgodovino slovenskega in svetovnega alpinizma prispeval celo vrsto mejnikov. Leta 1997 se je ponesrečil na Nuptseju. V njegov spomin vsako leto organiziramo tekmovanje v športnem plezanju – memorial Janeza Jegliča – Johana. Na 11. memorialu (v soboto, 4. 10. 2008, v Ospu) bodo sodelovali vabljeni tekmovalci in tekmovalke. Prireditev je odlična promocija domžalskega alpinizma, športnega plezanja in občine Domžale.

V letu 2008 bomo pripravili predlog nadaljnjega razvoja memoriala in ga obravnavali na eni izmed sej upravnega odbora. Med možnimi usmeritvami so:

- organizacija zimske tekme v lednem plezanju v povezavi s Slovenskim pokalom v lednem plezanju;

- organizacija vsakoletnega mednarodnega alpinističnega tabora (podobno kot na Škotskem);

- ustanovitev mednarodne alpinistične nagrade z mednarodno žirijo za alpinistične dosežke v skladu s Tirolsko deklaracijo.

**6.2 Gorniški večeri**

Tradicija Gorniških večerov je dolga že več kot desetletje. Gre za vsakoletni niz štririh do petih pogovornih večerov z različnimi gosti, ki poslušalcem in gledalcem v Knjižnici Domžale (Cesta talcev 4, Domžale) odkrivajo svoj svet gora, raziskovalna, znanstvena in strokovna spoznanja o gorah in dosežke, ki v gorah premikajo meje mogočega. Pogovore pripravlja in vodi Borut Peršolja. Gorniški večeri so zelo dobro obiskani, kar je povezano tudi s tem, da so brezplačni in dostopni vsem, članom in nečlanom. Enega od Gorniških večerov vsako leto izvedemo v Domu upokojencev v Domžalah – gore jim prinesemo kar v naročje.

Preglednica 24: ***Gorniški večeri***.

|  |  |  |
| --- | --- | --- |
| datum  | vsebina | kraj |
| 4. 3. | Poezija gora, Helena Giacomelli | Dom upokojencev Domžale ob 16. uri |
| 3. 4. | Iskrenost gora, Marko Prezelj | Knjižnica Domžale ob 18. uri |
| 24. 4. | Ljudje v Alpah, France Stele | Knjižnica Domžale ob 18. uri |
| 14. 10. | Gorništvo nekoč in danes, Jože Dobnik | Knjižnica Domžale ob 18. uri |
| 11. 11. | Planinski vestnik, Vladimir Habjan in Irena Mušič | Knjižnica Domžale ob 18. uri |

6.3 Tradicionalno srečanje članov na Mali planini

Šestnajsto tradicionalno srečanje članov in članic Planinskega društva Domžale bo zadnjo nedeljo v avgustu (31. 8. 2008). V petinpetdesetih letih delovanja je Domžalski dom na Mali planini postal odprt prostor za druženje in shajališče dobro mislečih ljudi in kot tak je nedvomno eden od razpoznavnih simbolov krajevne identitete prebivalcev občine Domžale.

**6. 4 Prireditve ob 60. letnici Planinskega Društva Domžale (16. 11. 1948–16. 11. 2008)**

**Slovesnost ob 60. letnici Planinskega društva Domžale, nedelja, 16. 11. 2008**

vsebina:

obletnica ustanovitve; prehojena pot (poudarek na mejnikih), kulturni program, ki naj predstavi celoto delovanja Planinskega društva Domžale

spremljajoče prireditve: razstava v Galeriji Domžale; predstavitev jubilejnega zbornika

**Priložnostni znak in osebna znamka**

vsebina:

priprava priložnostnega znaka, ki se bo vse leto pojavljal na dopisih in v prispevkih društva, na priložnostni majici in žigu, ki bo na voljo v Domžalskem domu na Mali planini; priprava osebne znamke Planinskega društva Domžale

**Prireditve v Domžalskem domu na Mali planini**

Informativni plakat v veži Domžalskega doma

akcija Zdravi v gore:

temeljni postopki oživljanja, osebna oprema

akcija Knjižnica pod vršaci:

predstavitev gorniške literature s Tino Popovič

večer gorniške pesmi:

Janez Majcenovič, Rok Lap in Tomaž Plahutnik

otroško-družinski vikend s programom za otroke in starše:

predstavitev mladinskega odseka

jubilejni popusti v Domžalskem domu:

eno brezplačno prenočevanje članov PD Domžale

**Jubilejni zbornik – 60. let Planinskega društva Domžale (1948–2008)**

#### Razstava ob 60. letnici Planinskega društva Domžale v Knjižnici Domžale (4.–16. 11. 2008)

**Društvena odprava v Oman**

Oman je država na jugovzhodu Arabskega polotoka, ki premore visoke gore (do 3000 m) in veličastne stene, ki že od 70.let prejšnjega stoletja privlačijo plezalce in planince. Največja stena je Jebal Misht, kjer so smeri visoke od 800 do 1400 m, stena pa je široka kar 3 km. V njej je že nekaj smeri (klasično opremljenih, težavnosti od V-VIII), še vedno pa je dovolj prostora za nove smeri. Poleg te stene, je še izobilje krajših sten in stolpov (150–300m) (nekatere so že opremljene in navrtane), ter opremljenih plezališč s smermi težavnosti od 5c do 7c. Dežela je zanimiva tudi za popotnike in planince, saj so številni vrhovi dostopni po normalnih dostopih.

Društvena odprava bi vključevala zahtevne športno plezalne in alpinistične cilje (predvsem v steni Jebal Misht) s prvenstvenim vzponom, športno plezalne in alpinistične vzpone srednje težavnosti ter treking za ostale člane. Čas odprave bi bil v jeseni, trajala pa bi do 14 dni (nekateri člani odprave lahko pridejo kasneje in ostanejo manj časa).

Preglednica 25: ***Prireditve ob 60. letnici Planinskega Društva Domžale***.

|  |  |  |
| --- | --- | --- |
| datum  | vsebina | kraj |
| november | Odprava v Oman |  |
| 4.–16. 11. | Razstava ob 60. letnici Planinskega društva Domžale | Knjižnica Domžale |
| 16. 11. | Slovesnost ob 60. letnici Planinskega društva Domžale | Kulturni dom Franca Bernika ob 18. uri |

**7 PROGRAM VARSTVA GORSKE NARAVE**

Naravovarstvena prizadevanja, ki v širšem pomenu vključujejo tako spoznavanje, doživljanje kot varovanje naravnih prvin slovenske pokrajine, že od samih začetkov izhajajo iz gorniških vrst. Pridružujemo se projektu "kvalitetne množičnosti", ki ga vodi in izvaja Planinska zveza Slovenije. Vsak obiskovalec gora je hkrati tudi njen varuh ter občudovalec in raziskovalec njenega bistva. Vsi odseki so naprošeni, da temu področju delovanja namenijo posebno pozornost pri izvajanju vseh aktivnosti v naravi. Skrbnik programa je Andrej Pečjak.

V letu 2008 bomo skušali pripraviti akcijski program vključevanja določil Tirolske deklaracije v vse sestavine društvenega programa. Izvedli bomo predavanji na temo varstva gorske narave v Nadaljevalni in Začetni alpinistični šoli (2 x 2 uri) ter predavanje Tirolska deklaracija in alpinizem za vse člane alpinističnega odseka. Na taborih mladinskega odseka bomo izvedli predavanja, delavnice in ves program uskladili s trajnostno rabo gorskega sveta.

V Domžalskem domu na Mali planini bomo organizirali tečaj za gorske stražarje in izvedli strokovno ekskurzijo Geologija Velike planine z dr. Bogomirjem Celarcem z Geološkega zavoda Slovenije. Izdali bomo tudi zgibanko Narava Velike planine.

Aktivno bomo sodelovali v koaliciji nevladnih organizacij za ohranitev Triglavskega narodnega parka in pri aktivnostih CIPRE Slovenija za razglasitev Kamniško-Savinjskega regijskega parka.

Preglednica 26: ***Program varstva gorske narave***.

|  |  |  |
| --- | --- | --- |
| marec | zgibanka Narava Velike planine | s CIPRA Slovenija |
| 23.–25. 5. | tečaj za gorske stražarje | Domžalski dom na Mali planini |
| 24. 5. | Geologija Velike planine, strokovna ekskurzija z dr. Bogomirjem Celarcem | Domžalski dom na Mali planini |

#### 8 ŠPORTNI OBJEKTI

**8.1. Planinske poti**

V markacijskem odseku je devet aktivnih članov. Načelnik markacijskega odseka je Alojz Pirnat ml.. Člani odseka se sestajajo občasno. V letu 2008 bomo skušali dobiti nove člane.

Odsek skrbi za označevanje in vzdrževanje dobrih 50 km planinskih poti. Delo obsega označevanje planinskih poti, postavitev usmerjevalnih tabel, kovinskih varovalnih in napredovalnih naprav ter dodatne opreme na planinskih poteh, sanacijo bližnjic med posameznimi odseki planinskih poti in usposabljanje za samostojno delovanje markacistov. Na podlagi sklepa 15. dopisne in 16. redne seje upravnega odbora Planinskega društva Domžale (26. 1. 2005) je za posamezno planinsko pot zadolžen posamezen markacist, ki vsako pot obhodi vsaj trikrat letno.

Preglednica 27: ***Vzdrževanje in skrbništvo planinskih poti***.

|  |  |  |  |  |
| --- | --- | --- | --- | --- |
| številka poti | potek planinske poti | skrbnik poti | kategorija | dolžina poti v km |
| 49 | Kamniška Bistrica–Presedljaj–Korošica | Alojz Pirnat ml., Sašo Egete | lahka | 8,9 |
| 51 | Stahovica–Sveti Primož–Pasja peč–Domžalski dom na Mali planini–Gradišče | Jože Petarka, Milan Turudić | lahka | 6,8 |
| 53 | Smrečje–Podkrajnik–Gojška planina–Domžalski dom na Mali planini | Jože Petarka, Milan Turudić | lahka | 6,2 |
| 55 | Podkrajnik–Kisovec–priključek na pot 51 nad Pasjo pečjo | Jože Petarka, Milan Turudić | lahka | 1 |
| 57 | Presedljaj–Konj | Alojz Pirnat ml., Sašo Egete | zelo zahtevna | 1 |
| 58 | Kranjski Rak–Sončna griča–Gojška planina | Jože Petarka, Milan Turudić | lahka | 1,3 |
| 914 | Domžale–Tabor– Sv. Trojica | Franci Vesel, Marjan Križnar st. | lahka | 10,3 |
| 980 | Trnovče–Dupeljne–Kolovec–Rudnik | Srečo Križnar | lahka | 11,9 |
| 1536 | Golice–Menina planina | Marjan Križnar ml. | lahka | 5 |
|  |  |  |  | 52,4 |

V letu 2008 bomo uskladili časovnice za vse planinske poti in pripravili interaktivne vodničke posameznih poti (v vzponu, v spustu, zemljevid, fotografije). Na poti čez Pasjo peč bomo na Sušavah namestili klopi in mizo. Na poteh št. 51, 53 in 55 bomo namestili smerne table z napisom Domžalski dom na Mali planini, na poti št. 51 pa nekaj dodatnih dopolnilnih atbel z zemljepisnimi imeni posameznih delov gonske poti.

Člani odseka skrbijo tudi za obhodnico – Domžalsko pot spominov. V sodelovanju s podjetjem Oikos d. o. o. iz Domžal bomo v okviru projekta Mreža regionalnih peš poti do konca aprila 2008 označili nove odseke Trojiške poti in Kamniške poti ter sodelovali pri postavitvi informativnih tabel in počivališč.

Markacijski odsek bo na podlagi sklepa 3. seje (27. 9. 2006) pripravil analizo stanja planinskih poti v naši oskrbi s predlogi za (večletno) vzdrževanje in opremljanje.

Preglednica 28: ***Načrtovana večja dela***.

|  |  |  |  |
| --- | --- | --- | --- |
| datum | vsebina | udeleženci | kraj |
| marec–maj | pregled planinske poti, zajemanje podatkov za pripravo opisov poti (fotografiranje smernih tabel, posodobitev opisov …) | zadolženi markacist | Domžalska pot spominov, planinske poti na Veliko planino in Konja |
| april | označitev novih odsekov Trojiške poti in Kamniške poti (projekt Mreža regionalnih peš poti) | štirje markacisti | Ribnik Črnelo–Vrhovlje in Reber–Konfin |
| maj | celovita obnova markacij, smernih tabel in drogov (nazadnje obnovljena leta 1982) |  | Golice–Menina planina |
| junij (tri dni) | porezovanje planinske poti  | štirje markacisti | pot Kamniška Bistrica–Presedljaj–Korošica |
| julij | obnova markacij | dva markacista | Podkrajnik–Kisovec–priključek na pot 51 nad Pasjo pečjo |
| september–november | pregled planinske poti | zadolženi markacist | Domžalska pot spominov, planinske poti na Veliko planino in Konja |

**8.2. Domžalski dom na Mali planini**

Domžalski dom na Mali planini(1534 m), ki je bil odprt leta 1953, stoji v Kamniško-Savinjskih Alpah na ozemlju sosednje občine Kamnik. Lastnik planinske koče in pripadajočega zemljišča, ki je vpisana na seznam Planinske zveze Slovenije, je Planinsko društvo Domžale. Domžalski dom je bil pred desetimi leti deležen večje obnove, dokončanje prenove pa načrtujemo v naslednjih letih. V Domžalskem domu izvajamo sklep upravnega odbora Planinske zveze Slovenije o najvišjih cenah nočitev, osnovne prehrane in napitkov v planinskih kočah 1. in 2. kategorije.

Obiskovalcem gora daje Domžalski dom ne glede na članstvo v planinski organizaciji skromno, a udobno zavetje, oskrbo z osnovno hrano in pijačo in v primeru gorske nesreče posredovanje obvestila, saj je v domu obveščevalna točka Gorske reševalne zveze Slovenije – postaje Kamnik. Domžalski dom opravlja tudi vlogo gorniškega učnega središča za gorniška usposabljanja, gorniške tabore, zimovanja in šole v naravi. Z različno trajnostno naravnano ponudbo pa ne zanemarja tudi številnih enodnevnih obiskovalcev tega starožitnega območja alpskega sveta v Sloveniji.

Letno ga obišče 15.000 obiskovalcev, okrog 500 pa jih v njem tudi prenoči. Obiskovalcem je v dveh gostinskih prostorih in na dvorišču na voljo 212 sedišč pri 25 mizah, prenočišča – skupaj 52 ležišč – pa so v 14 sobah, ki imajo od 3 do 8 postelj. Domžalski dom je odprt vsak dan.

Od leta 2005 je Domžalski dom na Mali planini v najemu s strani Tatjane Mohar. Gospodar doma je Jernej Grad.

Preglednica 29: ***Aktivnosti gospodarskega odseka***.

|  |  |  |
| --- | --- | --- |
| datum | vsebina |  |
| februar | programski načrt za sezono 2008/2009 in načrt prenove Domžalskega doma na Mali planini | obravnava in sprejem na upravnem odboru |
| marec | zgibanka Narava Velike planine |  |
| april/maj | gradbena dela | Domžalski dom na Mali planini |
|  | delovna akcija pri Domžalskem domu na Mali planini |  |
| maj | namestitev obvestilnih tabel na poteh št. 51, 53 in 55 ter pri spodnji in zgornji postaji gondolske žičnice | skupaj z markacijskim odsekom |
| december | letna inventura (popis osnovnih sredstev in drobnega inventarja) |  |

Preglednica 30: ***Vsebinski in finančni načrt vzdrževalnih del večjih vrednosti ali investicijskih vlaganj***.

|  |  |
| --- | --- |
|  | stroški v € |
| vzdrževanje oskrbovalnega kolovoza ceste (50 % celotnega zneska) | 200 |
| požarno zavarovanje | 178 |
| gospodar Domžalskega doma | 400 |
| izdelava in namestitev obvestilnih tabel na križiščih in razpotjih cest, kolovozov in planinskih poti (50 % celotnega zneska) | 420 |
| montaža oken | 17.000 |
| priprava gradbene in upravne dokumentacije za prenovo  | 1.460 |
| gradbena in inštalacijska dela ter oprema | 50.000 |
| skupaj | 69.658 |

**8.3 Plezališče na Rodici**

Planinsko društvo Domžale je leta 1997 ob podpori vodstva Osnovne šole Rodice v prazni deponiji premoga postavilo plezalno steno. Lastnik prostora je Občina Domžale, najemodajalec je Osnovna šola Rodica, najemnik prostora pa Planinsko društvo Domžale, ki je lastnik montažne plezalne stene. Objekt je namenjen vsem izsekom športa: športu otrok, mladostnikov in mladih, športni dejavnosti študentov, športni rekreaciji, kakovostnemu športu in vrhunskemu športu.

Obratovalni čas Plezališča na Rodici je vsak dan v letu od 8. ure zjutraj do 23. ure zvečer. Prostor je v celoti namenjen treningu in ne izvajanju športnih prireditev. Na podlagi sklepa upravnega odbora Planinskega društva Domžale (8. seja, 12. 12. 2007) o hišnem redu, načinu uporabe in gospodarju Plezališča na Rodici in na podlagi javnega razpisa bomo v letu 2008 imenovali gospodarja plezališča.

Preglednica 31: ***Urnik zasedenosti Plezališča na Rodici***.

|  |  |  |  |  |  |
| --- | --- | --- | --- | --- | --- |
|  | **ponedeljek** | **torek** | **sreda** | **četrtek** | **petek** |
| 10.45 |  | **OŠ Roje** |  |  |  |
| 12.00  |  | OŠ Roje |  |  |  |
| 12.30  |  | OŠ Roje |  |  |  |
| 13.00  |  |  |  |  |  |
| 13.30  |  |  |  |  | Z |
| 14.00  |  |  |  |  | Z |
| 14.30  |  |  | Z |  | OŠ Rodica |
| 15.00  | T | OŠ Rodica | Z | T | OŠ Rodica |
| 15.30  | T | OŠ Rodica | Z | T | Z |
| 16.00  | T | T | Z | T | Z |
| 16.30  | T | T | N | T | N |
| 17.00  | N | T | N | z | N |
| 17.30  | N | T | N | z | N |
| 18.00  | N | z | N | ŠP | N |
| 18.30  | N | z | N | ŠP | N |
| 19.00  | NAŠ |  |  | ŠP | N |
| 19.30  | NAŠ |  |  | ŠP | N |
| z – začetna šola ŠP (Jani Abe)Z - začetna šola ŠP (Tomaž Bevk)N – nadaljevalna šola ŠP (Martina Mali)T – tekmovalno ŠP (Jani Abe)ŠP – začetna šola ŠP za odrasle (Tomaž Bevk in Uroš Pavlič)NAŠ – nadaljevalna alpinistična šola |

Preglednica 32: ***Vsebinski in finančni načrt vzdrževalnih del večjih vrednosti ali investicijskih vlaganj.***

|  |  |
| --- | --- |
| stroški | v € |
| elektronski čitalec na vhodu | 500 |
| izgradnja nadstreška nad vhodom nad kontejnerjem | 200 |
| zamenjava dotrajanih oprimkov in blazin | 1000 |
| skupaj | 1700 |

**9 ENOTA ZA REŠEVANJE IZ VIŠIN IN RUŠEVIN**

V skladu s 3. členom Pogodbe o opravljanju nalog zaščite in reševanja, številka 85100-7/95-30, ki sta jo 9. 10. 1995 sklenila Planinsko društvo Domžale in Občina Domžale deluje v Planinskem društvu Domžale enota za reševanje iz višin in ruševin. Enota izvaja naloge zaščite in reševanja v okviru sistema zaščite in reševanja Občine Domžale. Enota šteje deset ljudi, vodja enoteje Silvo Karo, namestnik pa Primož Bečan. V letu 2008 predvideva enota poleg rednega usposabljanja tudi nakup opreme. Vrednost programa je 2.680 €. V letu 2008 bomo v enoto skušali vključiti nove člane.

10 ČLANSKI SERVIS

#### 10.1 Gorniško svetovanje in knjižnica

Članom dajemo brezplačne informacije o izvajanju gorniške dejavnosti, svetujemo o izberi in načrtovanju izletov, posredujemo napotke glede varnejšega gibanja in izbora ustrezne opreme. V društveni knjižnici si lahko člani brezplačno izposodijo večino strokovne literature, vodnikov in zemljevidov slovenskih gorskih skupin. Med revijami naročamo Planinski vestnik, Šport mladih in Šport. Za svetovanje in izposojo se člani in članice v času uradnih ur obrnejo na načelnike posameznih odsekov ali tajnico. Seznam knjižničnega gradiva je objavljen na spletni strani in ga posodabljamo dvakrat letno.

Mladinski odsek bo v letu 2008 posodobil svojo knjižico (vodniki, planinski zemljevidi, učbeniki in priročniki). Tudi alpinistični in športno plezalni odsek načrtujeta nakup knjig, ki bodo izšle na področju alpinizma in športnega plezanja.

#### 10.2 Izposoja tehnične gorniške opreme

Vsi člani in članice, ki se šele začenjajo ukvarjati z zahtevnejšim gorništvom oziroma s hojo in plezanjem po zelo zahtevnih poteh, kjer je priporočena uporaba samovarovalnega sestava (plezalni pas, čelada, zaviralna ploščica, vrv, dve vponki, zaščitne rokavice ob ustrezni osebni opremi) si lahko za posamezno turo sposodijo društveno opremo. Izposojamo tudi lavinski žolni. O izposoji se člani dogovorijo v času uradnih ur.

Alpinistični in športno plezalni odsek načrtujeta nakup opreme za šole športnega plezanja (vrvi, čelade, plezalni pasovi, varovala in kompleti).

Mladinski odsek v letu 2008 načrtuje prenovo taborne opreme v vrednosti 1500 €: nakup treh novih šotorov, posodobitev kuhinjskega inventarja in dokup nujne tehnične opreme (plezalni pasovi, samovarovalni kompleti).

11 SODELOVANJE IZVEN DRUŠTVA

V okviru skupnih izletov in srečanj načrtujemo povezovanje z mladinskimi odseki iz Slovenije. Udeležili se bomo Zbora mladinskih odsekov Mladinske komisije Planinske zveze Slovenije, Zbora alpinističnih odsekov Komisije za alpinizem Planinske zveze Slovenije in Skupščine Planinske zveze Slovenije. Redno bomo sodelovali na sejah Meddruštvenega odbora Kamniško bistriškega območja Planinske zveze Slovenije.

Na občinski ravni bomo sodelovali z Zavodom za šport in rekreacijo Domžale in Rodom skalnih taborov Domžale.

#### 12 DELOVANJE ČLANOV V RAZLIČNIH ORGANIH

Člani društva bodo sodelovali v organih planinske in športnih organizacij in pri izvedbi različnih usposabljanj Planinske zveze Slovenije.

Preglednica 33: ***Sodelovanje članov izven društva.***

|  |  |
| --- | --- |
| ime in priimek | naloga, članstvo v organu |
| Blaž Češka  | vodja pokrajinskega odbora mladinskih odsekov Kamniško bistriškega Meddruštvenega odbora planinskih društev Planinske zveze Slovenije |
| Tadeja Češka  | članica odbora mentorjev planinskih skupin Mladinske komisije Planinske zveze Slovenije |
| Andrej Pečjak  | član podkomisije za tekmovalno ledno plezanje Komisije za alpinizem Planinske zveze Slovenije in njen predstavnik v komisiji za tekmovalno ledno plezanje Mednarodne zveze gorniških organizacij |
| Borut Peršolja  | član upravnega odbora Planinske zveze Slovenije in zunanji sodelavec Katedre za gorništvo, športno plezanje in aktivnosti v naravi Fakultete za šport Univerze v Ljubljani |
| Alojz Pirnat ml.  | član tehnične podkomisije Komisije za planinske poti Planinske zveze Slovenije in vodja območne markacijske skupine |
| Dušan Prašnikar  | vodja odbora za orientacijo Mladinske komisije Planinske zveze Slovenije in član Komisije za usposabljanje in preventivo Planinske zveze Slovenije |
| AnaMarija Šegina | strokovna sodelavka društva Cipra Slovenija |

Tadeja Češka, Lili Jazbec, Milan Jazbec, Klemen Miklič, Borut Peršolja, Alojz Pirnat ml. in Dušan Prašnikar kot predavatelji in inštruktorji sodelujejo pri izvedbi različnih usposabljanj Planinske zveze Slovenije.

\*\*\*

Dopolnjevanje programa Planinskega društva Domžale za leto 2008 poteka sproti z odobritvijo na posameznem odseku oziroma z vednostjo načelnika odseka ali predsednika Planinskega društva Domžale in kasnejšim soglasjem upravnega odbora Planinskega društva Domžale na prvi redni seji.